|  |
| --- |
| PRITARTAŠilalės rajono savivaldybės tarybos 2017 m. kovo 30 d. sprendimuNr. T1-63 |

**Šilalės simono gaudėšiaus gimnazijos direktoriaus 2016 metų veiklos ataskaita**

**I SKYRIUS**

**BENDROS ŽINIOS**

**1. Mokyklos pristatymas:**

1.1. Šilalės Simono Gaudėšiaus gimnazija, adresas J. Basanavičiaus g. 25, LT-75124 Šilalė, tel. (8-449) 74 271, el. paštas gaudesrastine@mail.lt, interneto svetainė [www.gaudesius.lt](http://www.gaudesius.lt), įstaigos kodas 190328688. Grupė – bendrojo ugdymo mokykla, tipas – gimnazija, mokymo kalba – lietuvių, vykdomos švietimo programos – pagrindinio ugdymo programos antroji dalis, vidurinio ugdymo, neformaliojo vaikų švietimo.

1.2. Direktorius Stasys Norbutas, vadybinis darbo stažas – 21 metai, vadybinė kvalifikacinė kategorija - pirma;

1.3. Darbuotojai:

|  |  |  |  |
| --- | --- | --- | --- |
| **Eil.****Nr.** |  | **2015-12-31** | **2016-12-31** |
| ***1.***  | ***Bendras darbuotojų skaičius*** | 95 | 101 |
| ***2.***  | ***Pedagoginių darbuotojų skaičius*** | 68 | 69 |
|  | Iš jų: |  |  |
|  | vadovų | 4 | 4 |
|  | mokytojų pagrindinėse pareigose | 46 | 46 |
|  | mokytojų nepagrindinėse pareigose | 14 | 15 |
|  | pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekininkas ir t.t.)  | 4 | 4 |
| ***3.***  | ***Atestuotų pedagoginių darbuotojų skaičius:*** | 60 | 61 |
|  | Turinčių eksperto kvalifikacinę kategoriją | 5 | 5 |
|  | Turinčių mokytojo metodininko kvalifikacinę kategoriją | 44 | 44 |
|  | Turinčių vyresniojo mokytojo kvalifikacinę kategoriją | 11 | 12 |
|  | Turinčių mokytojo kvalifikacinę kategoriją | - | - |
| ***4.*** | ***Neatestuotų pedagoginių darbuotojų skaičius*** | - | - |

1.4. Besimokančių mokinių skaičius:

|  |  |  |  |
| --- | --- | --- | --- |
|  |  | Iš jų specialiųjų ugdymosi poreikių turinčių mokinių | Gaunančių nemokamą maitinimą |
| Ikimokyklinio ugdymo grupė | 1-4 | 5-8 | 9-10 | 11-12 | Iš viso |
| 2015-09-01 | - | - | - | 243 | 251 | 494 | 7 | 106 |
| 2016-09-01 | - | - | - | 265 | 249 | 514 | 7 | 94 |

**II SKYRIUS**

 **MOKYKLOS TIKSLAI, VEIKLA IR REZULTATAI**

**2. 2016 metų mokyklos tikslai ir jų įgyvendinimas.**

2015-2016 mokslo metų veiklos plane buvo numatyti trys tikslai: 1. Geros ugdymo ir mokymo(-si) kokybės užtikrinimas. 2. Mokinių mokymosi motyvacijos skatinimas. 3. Efektyvus tėvų ir gimnazijos bendradarbiavimas.

1. Įgyvendinant pirmojo tikslo uždavinius gimnazijos administracija, mokytojai ir kiti pedagoginiai darbuotojai pagrindinį dėmesį skyrė pamokos tobulinimui: jos šiuolaikiškumui, taikomų mokymo ir mokymosi metodų įvairovei, turimų materialinių išteklių ir informacinių technologijų efektyviam naudojimui, mokymuisi virtualioje aplinkoje, palankaus mikroklimato klasėje kūrimui, pamokų ir nepamokinių veiklų organizavimui netradicinėse edukacinėse erdvėse ir t.t. Didelis dėmesys skirtas mokytojų kvalifikacijos tobulinimui: gimnazijoje organizuoti seminarai „Klasės valdymas“ (lektorius Evaldas Karmaza) ir „Mokinių pasiekimų ir pažangos vertinimas, asmeninės pažangos matavimas“ (lektorė Audronė Šarskuvienė). Mokytojai ir mokyklos vadovai dalyvavo ir kvalifikacijos tobulinimo renginiuose kitose kvalifikacijos tobulinimo institucijose. Vidutiniškai kiekvienas pedagoginis darbuotojas tobulino kvalifikaciją 29 val. per metus. Administracija, mokytojų taryba, metodinės grupės didelį dėmesį skyrė mokytojų bendradarbiavimui, mokymui ir mokymuisi vieniems iš kitų. Mokytojų tarybos posėdžiuose buvo analizuojami mokinių pasiekimai, mokymosi sunkumai, numatomos priemonės problemoms spręsti. Nemažas dėmesys skirtas diskusijoms apie šiandieninio mokinio mokymosi ypatumus ir mokytojui keliamus iššūkius, asmeninės mokinio atsakomybės už savo mokymąsi ugdymui. Buvo vykdomi gimnazijos bendruomenės narių tyrimai. Tam pasinaudota IQES online Lietuva sukurtais įrankiais. Mokytojų tarybos posėdžiuose, metodinėje taryboje, metodinėse grupėse analizuoti mokinių pasiekimai. Mokytojai ir klasių auklėtojai skyrė didelį dėmesį individualios mokinio pažangos stebėjimui ir fiksavimui, mokinių ir jų tėvų informavimui apie pasiekimus ir mokymosi sunkumus per TAMO dienyną, klasių tėvų susirinkimus, individualiai. Aktyviai veikė vaiko gerovės komisija ir lankomumo kontrolės komisija. Siekiant užtikrinti savalaikę ir efektyvią pagalbą skirtingų poreikių ir galimybių mokiniams buvo diferencijuojamas ugdymo procesas, visiems mokiniams sudarytos sąlygos gauti mokytojų konsultacijas. I-II gimnazijos klasių mokiniai vykdė projektą „Aš ir profesija: išgirsk, pamatyk, išbandyk“, jo metu gimnazistai rinko naujausią informaciją apie karjeros planavimą, profesijas, studijų sąlygas ir mokymosi galimybes, susipažino su įvairiomis profesijomis „gyvai ir iš pirmų lūpų“.

Galima teigti, kad gimnazija daug padarė siekdama užtikrinti ugdymo kokybę, tačiau dalies mokinių pasiekimai nėra pakankamai geri, pamokose vyrauja mokymo, o ne mokymosi paradigma, mokytojai nepakankamai atsižvelgia į mokinių gebėjimus bei poreikius, trūksta dėmesio atskirų mokinių pažangos stebėjimui pamokoje. Atsižvelgiant į tai ir 2016 – 2017 mokslo metais pamoka, jos organizavimo kokybė ir efektyvumas lieka vienu iš svarbiausių gimnazijos tikslų.

 2. Įgyvendinant antrojo tikslo – mokinių mokymosi motyvacijos skatinimas – uždavinius mokytojai tyrė mokinių mokymosi stilius, analizavo mokinių mokymosi motyvacijos skatinimo būdus, dalijosi su kolegomis šioje srityje sukaupta gerąja patirtimi. Dauguma mokytojų pamokose nuolat taiko aktyviuosius mokymo metodus, aktyviai naudojasi informacinėmis technologijomis. Mokiniai skatinami stebėti ir įsivertinti savo pasiekimus, tačiau šis procesas dar gana retai yra įforminamas. Stengiamasi atsižvelgti į mokinių nuomonę ir jų pageidavimus. Mokiniai skatinami įsivertinti, analizuoti savo pasiekimus ir įvardinti problemas. Tačiau dar per retai aptariamas mokinio asmeninės pažangos planavimo klausimas bendradarbiaujant mokiniams, mokytojams, tėvams. Siekdami užtikrinti tinkamas sąlygas gabiųjų mokinių ugdymui, inicijavome aktyvesnį tiriamosios veiklos vykdymą gimnazijoje, buvo įgyvendinamas gamtos mokslų projektas „Stebėk, pažink, suprask ir taikyk“ , o į jo baigiamąjį etapą – konkursą, kuris organizuotas bendradarbiaujant su Klaipėdos universitetu ir Pagramančio regioninio parko direkcija, buvo pakviesti ir mokiniai iš kitų rajonų mokyklų. Siekdami įdomiau organizuoti ugdymo procesą, įsirengėme išmaniąją klasę, kurioje yra interaktyvus ekranas, 28 planšetiniai kompiuteriai. Taip pat buvo tobulinama mokytojų kvalifikacija skaitmeninių technologijų panaudojimo srityje. Čia padėjo gimnazijos komandos dalyvavimas projekto „Mokykla ateičiai“ mokymuose. Juose dalyvavo gimnazijos direktorius ir 3 mokytojai, vėliau jie įgytomis kompetencijomis dalijosi su kitais mokytojais.

3. Įgyvendinant trečiojo tikslo – efektyvus tėvų ir gimnazijos bendradarbiavimas – uždavinius pagrindinis dėmesys buvo sutelktas į šiuos aspektus: 1) sąlygų tėvams stebėti ir dalyvauti ugdymo procese gimnazijoje, teikti siūlymus dėl veiklos tobulinimo sudarymas; 2) tėvų savivaldos skatinimas ir stiprinimas; 3) bendruomenės tradicijų saugojimas bei puoselėjimas. Gimnazijoje buvo organizuotos Tėvų valandos, kurių metu tėvai galėjo individualiai susitikti su dalykų mokytojais, pagalbos mokiniui specialistais, gimnazijos administracija. Aktyviai mokinių tėvai prisidėjo prie Karjeros dienos, gimnazijos bendruomenės šventės „Kartu būti gera“ organizavimo, gimnazijos 95 –erių metų jubiliejaus šventės organizavimo. Buvo organizuota gimnazijos mokinių tėvų atstovų diskusija apie tai, kaip jie galėtų aktyviau įsitraukti į ugdymo proceso organizavimą gimnazijoje, teikti savo pasiūlymus, išsakyti pastabas. Tenka pripažinti, kad šio tikslo pasiekti dar nepavyko, nes tėvų įsitraukimas yra nepakankamas, fragmentiškas, jie daugiau pritaria gimnazijos teikiamiems siūlymams.

**3. 2016 metų mokyklos pasiekimai.**

**3.1. Standartizuotų testų rezultatai 2015-2016m.m.**

Gimnazijoje mokosi tik I – IV gimnazijos klasių mokiniai.

**3.2. Pagrindinio ugdymo pasiekimų patikrinimo rezultatai 2016 metais:**

 **3.2.1. 2016 m. PUPP lietuvių kalbos įvertinimai**

|  |  |  |  |
| --- | --- | --- | --- |
| Organizacija | Mokinių skaičius | Įvertinimai ir juos gavusių mokinių skaičius (proc.) | Įvertinimų vidurkis |
| 1 | 2 | 3 | 4 | 5 | 6 | 7 | 8 | 9 | 10 |
| Mokykla | 112 | 0 | 0 | 1,8 | 6,3 | 8 | 17 | 21,4 | 19,6 | 14,3 | 11,6 | 7,24 |
| Rajonas | 325 | 0 | 0 | 1,8 | 8,3 | 15,1 | 18,8 | 20,3 | 19,4 | 9,5 | 6,8 | 6,78 |
| Lietuva | 28 745 | 0.3 | 1,2 | 2,5 | 9,7 | 15,2 | 19,4 | 20 | 16,1 | 12 | 3,5 | 6,54 |

 **3.2.2. 2016 m. PUPP matematikos įvertinimai**

|  |  |  |  |
| --- | --- | --- | --- |
|  Organizacija | Mokinių skaičius | Įvertinimai ir juos gavusių mokinių skaičius (proc.) | Įvertinimų vidurkis |
| 1 | 2 | 3 | 4 | 5 | 6 | 7 | 8 | 9 | 10 |
| Mokykla | 112 | 1,8 | 6,3 | 2,7 | 23,2 | 17 | 15,2 | 10,7 | 8,9 | 9,8 | 4,5 | 5,71 |
| Rajonas | 326 | 2,5 | 11,3 | 8 | 22,1 | 13,5 | 14,4 | 9,5 | 7,7 | 6,7 | 4,3 | 5,23 |
| Lietuva | 30 730 | 1,9 | 6,3 | 7,3 | 17,4 | 15,7 | 14,4 | 11,3 | 11,1 | 8,7 | 5,9 | 5,76 |

 Mokinių metinių įvertinimai ir PUPP rezultatai yra beveik tokie patys. Lietuvių kalbos šiek tiek aukštesni yra PUPP įvertinimai, o matematikos atvirkščiai - PUPP įvertinimai yra mažesni.

PUPP rezultatai atitinka šalies vidurkį ir lenkia rajono vidurkį. Lietuvių kalbos pasiekimai yra aukštesni už matematikos pasiekimus. 2016 metų gimnazijos PUPP rezultatai yra šiek tiek geresni už 2015 metų.

 **3.3. Vidurinio išsilavinimo įgijimas 2016 m.:**

|  |  |  |  |  |
| --- | --- | --- | --- | --- |
| Abiturientų skaičius | Neprileista prie egzaminų laikymo | Atleista nuo egzaminų laikymo | Įgijo vidurinį išsilavinimą | Neįgijo vidurinio išsilavinimo |
| Iš viso | Iš jų su pagyrimu |
| 120 | 0 | 0 | 119 | 1 | 1 |

 **3**.**4. 2016 m. brandos egzaminų rezultatų analizė**

 **3.4.1. Valstybiniai brandos egzaminai:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil.Nr. | Dalykas | Organizacija | Laikė (proc.) | Neišlaikė (proc.) | 16-35(proc.) | 36-85(proc.) | 86-99(proc.) | 100(proc.) | Vidurkis (įvertinimų) |
| 1. | Lietuvių gimtoji kalba  | Mokykla | 76,7 | 7,5 | 33,7 | 43,5 | 14,2 | 1,1 | 48,2 |
| Rajonas | 73,1 | 12,6 | 44,3 | 33,8 | 6,7 | 0,6 | 39,2 |
| Lietuva | 76,1 | 10,2 | 43,3 | 35,7 | 9,9 | 0,9 | 42,1 |
| 2 | Matematika | Mokykla | 61,7 | 2,7 | 36,5 | 45,9 | 13,5 | 1,4 | 48,0 |
| Rajonas | 67,9 | 14,1 | 44,1 | 34,1 | 7,1 | 0,6 | 36,6 |
| Lietuva | 69,6 | 10,7 | 46,3 | 34,4 | 6,5 | 2,2 | 39,5 |
| 3. | Istorija | Mokykla | 40,0 | 2,1 | 54,2 | 41,6 | 2,1 | 0 | 40,0 |
| Rajonas | 39,8 | 1,0 | 60,4 | 36,6 | 2,0 | 0 | 37,6 |
| Lietuva | 39,1 | 1,8 | 47,0 | 47,5 | 3,6 | 0,07 | 43,0 |
| 4. | Biologija | Mokykla | 29,2 | 0 | 31,4 | 51,4 | 17,2 | 0 | 54,4 |
| Rajonas | 28,1 | 8,1 | 37,8 | 44,6 | 9,5 | 0 | 45,1 |
| Lietuva | 25,9 | 4,6 | 37,2 | 48,4 | 9,5 | 0,3 | 47,9 |
| 5. | Fizika | Mokykla | 14,2 | 0 | 41,2 | 41,2 | 17,6 | 0 | 53,6 |
| Rajonas | 16,9 | 2,4 | 40,5 | 47,6 | 9,5 | 0 | 44,4 |
| Lietuva | 10,8 | 1,8 | 28,8 | 56,4 | 10,8 | 2,2 | 53,0 |
| 6. | Chemija | Mokykla | 8,3 | 0 | 10,0 | 60,0 | 30,0 | 0 | 70,5 |
| Rajonas | 7,6 | 4,6 | 13,6 | 63,6 | 18,2 | 0 | 63,3 |
| Lietuva | 7,7 | 1,5 | 18,1 | 62,5 | 16,9 | 1,0 | 60,0 |
| 7. | Informacinės technologijos | Mokykla | 8,3 | 0 | 40,0 | 50,0 | 10,0 | 0 | 50,7 |
| Rajonas | 9,6 | 28,0 | 20,0 | 44,0 | 8,0 | 0 | 37,5 |
| Lietuva | 8,8 | 6,8 | 31,8 | 29,4 | 21,1 | 10,9 | 58,4 |
| 8. | Anglų kalba | Mokykla | 82,5 | 7,1 | 27,3 | 48,4 | 15,2 | 2,0 | 52,1 |
| Rajonas | 76,7 | 5,3 | 34,5 | 48,5 | 10,0 | 1,7 | 48,6 |
| Lietuva | 79,2 | 2,1 | 21,7 | 52,8 | 19,6 | 3,8 | 60,9 |
| 9. | Geografija | Mokykla | 25,0 | 0 | 33,3 | 66,7 | 0 | 0 | 46,0 |
| Rajonas | 26,9 | 4,1 | 43,1 | 50,0 | 2,8 | 0 | 42,0 |
| Lietuva | 15,0 | 1,5 | 36,1 | 58,8 | 3,3 | 0,3 | 48,4 |

**3.4.2. Mokykliniai brandos egzaminai:**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Eil.Nr. | Mokomasis dalykas | Laikė (proc.) | Neišlaikė (proc.) | 4 | 5 | 6 | 7 | 8 | 9 | 10 | Vidurkis |
| 1. | Lietuvių kalba ir literatūra | 23,3 | 0 | 14,3 | 32,1 | 17,9 | 17,9 | 7,1 | 7,1 | 3,6 | 6,1 |
| 2. | Menai | 7,5 | 0 | 0 | 0 | 0 | 0 | 33,3 | 44,4 | 22,3 | 8,9 |
| 3. | Technologijos | 14,2 | 0 | 0 | 0 | 0 | 0 | 17,6 | 35,4 | 47,0 | 9,3 |
| 4. | Lietuvių kalba ir literatūra (pakartotinė sesija) | 5 | 0 | 0 | 50,0 | 50,0 | 0 | 0 | 0 | 0 | 5,5 |

 Gimnazijos abiturientai 2016 metais laikė 415 valstybinių brandos egzaminų, išlaikė 398 (95,9 proc.) (2015 metais laikė 506 valstybinius brandos egzaminus, išlaikė 473 (93,5 proc.). Vienam mokiniui 2016 metais tenka 3,46 VBE (2015 metais teko 3,47 VBE). Didžiausias neišlaikymo procentas buvo lietuvių kalbos ir literatūros valstybinio brandos egzamino – 7,6 proc. (2015 metais – 22 proc.), anglų kalbos valstybinio brandos egzamino – 7,1 proc. (2015 metais buvo 0,9 proc. Bendrai paėmus, 2016 metų VBE rezultatai yra geresni nei 2015 metų, gauti 4 šimtukai (2 iš anglų kalbos, 1 iš lietuvių kalbos ir literatūros, vienas iš matematikos (2015 m. gauta 10 šimtukų: 4 iš anglų kalbos, 3 iš lietuvių kalbos ir literatūros, po vieną iš biologijos, matematikos, informacinių technologijų). Viena didžiausių problemų – kai kurių mokomųjų dalykų per maža dalis mokinių pasiekia aukštesnįjį pasiekimų lygmenį, o geografijos VBE tokių mokinių iš viso nėra.

**4. Mokinių tolesnis mokymasis 2016 m.:**

**4.1. 10 (II gimn.) klasės:**

|  |  |  |  |  |  |
| --- | --- | --- | --- | --- | --- |
| 10 (II gimn.) klasės mokinių skaičius (m. m. pabaigoje) | Tęsia mokymąsi bendrąjį vidurinį išsilavinimą teikiančios ugdymo įstaigos 11 (III gimn.) klasėje |  Profesinės mokyklos | Kartoja kursą 10 (II gimn.) klasėje | Dirba | Nedirba ir nesimoko |
| Mokykloje, kurioje baigė 10 klasių | Kitoje rajono ugdymo įstaigoje | Kito rajono ugdymo įstaigoje |
|  | Skaičius  | Proc. | Skaičius  | Proc. | Skaičius  | Proc. | Skaičius  | Proc. | Skaičius  | Proc. | Skaičius  | Proc. | Skaičius  | Proc. |
| 113 | 98 | 86,7 | 0 | 0 | 0 | 0 | 14 | 12,4 | 0 | 0 | 1 | 0,9 | 0 | 0 |

**5. Mokinių pasiekimai 2016 m. olimpiadose, konkursuose ir varžybose:**

|  |  |  |  |  |  |  |
| --- | --- | --- | --- | --- | --- | --- |
| **Eil.****Nr.** | **Dalykas** | **Klasė** | **Mokinio vardas, pavardė** | **Mokytojo v., pavardė** | **Vieta** | **Pastabos** |
| 1. | Krosas | IVc | Modestas Gudauskas | I. Šetikienė | II rajone |  |
| 2. | Krosas | IIId | Tadas Beržinis | G. J. Kukujevas | III rajone |  |
| 3. | Krosas | Id | Aušrinė Trijonaitytė | I. Šetikienė | I rajone |  |
| 4. | Jaunųjų matematikų varžytuvės  | I-IV | I-IV klasių komandos | I. ChramelienėG. ŽemaitaitienėG.UrbonienėA. Budrienė | II- iš viso,I –rajono mokyklų tarpe |  |
| 5. | Svarsčių kil. | IIId | Tadas Beržinis | G. J. Kukujevas | I rajone |  |
| 6. | Svarsčių kil. | IIIc | Dovydas Petkus | D. Kėbla | I rajone |  |
| 7. | Svarsčių kil. | IVe | Eivydas Jokubauskas | D. Kėbla | I rajone |  |
| 8. | Svarsčių kil. | IVb | Lukas Brazas | G. J. Kukujevas | II rajone |  |
| 9.  | Svarsčių kil. | IVd | Vilma Barboravičiūtė | R. Arlauskienė | III rajone |  |
| 10. | Svarsčių kil. | Id | Rytis Dumčius | D. Kėbla | III rajone |  |
| 11. | Tinklinis | I-IV | Merginų komanda | R. Arlauskienė | III rajone |  |
| 12. | Konkursas „Sveikuolių sveikuoliai“  | I-IV | Komanda | B. KnyzelienėS. Žilytė | I rajone | Dalyvavo regioniniame etape |
| 13. | Anglų k. | IIId | Goda Ambozaitė | D. Eisimantienė | I rajone | Dalyvavo respub. etape |
| 14. | Anglų k. | IIIb | Matas Butavičius | O. Ričkuvienė | II rajone |  |
| 15. | Anglų k. | IIIa | Lukas Neverdauskas | D. Eisimantienė | II rajone |  |
| 16. | Anglų k. | IIIc | Giedrė Gedeikytė | S. Paulauskienė | III rajone |  |
| 17. | „Dainų dainelė“ | Kvar-tetas | Agnė Tverijonaitė 3bKarolina Prabišaitė 3dEvelina Adomavičiūtė 3bMonika Bružaitė 3a | L. Petkuvienė | I rajone | Dalyvavo respub. etape |
| 18. | Anglų k. | IId | Gabija Aurylaitė | D. Eisimantienė | I rajone | Dalyvavo respub. etape |
| 19. | Anglų k. | Ib | Skaistė Jogilaitė | S. Paulauskienė | II rajone |  |
| 20. | Anglų k. | Ib | Neda Šimkūnaitė | S. Paulauskienė | II rajone |  |
| 21. | Biologija | IVa | Vitalija Zobielaitė | D. Žiauberienė | I rajone |  |
| 22. | Biologija | IVe | Paulius Pocius | D. Žiauberienė | I rajone |  |
| 23. | Biologija | IIIc | Giedrė Gedeikytė | D. Žiauberienė | II rajone |  |
| 24. | Biologija | IId | Gabija Aurylaitė | G. Zobėlienė | II rajone |  |
| 25. | Biologija | IIId | Marija Špečkauskaitė | D. Žiauberienė | III rajone |  |
| 26. | Biologija | Id | Paulius Šeputis | G. Zobėlienė | III rajone |  |
| 27. | Chemija | IIIa | Lukas Neverdauskas | Ž. Danusienė | I rajone |  |
| 28. | Chemija | IVa | Vitalija Zobielaitė | Z. Gudauskienė | II rajone |  |
| 29. | Chemija | IIId | Marija Špečkauskaitė | Ž. Danusienė | II rajone |  |
| 30. | Chemija | Ic | Valdas Vitartas | Ž. Danusienė | III rajone |  |
| 31. | Chemija | IIa | Gabrielė Mockutė | Z. Gudauskienė | III rajone |  |
| 32. | Chemija | IVc | Gabrielius Tamošaitis | Z. Gudauskienė | III rajone |  |
| 33. | Smiginis | IIId | Justas JankauskasJonas Jasevičius | B. Knyzelienė | II rajone |  |
| 34. | Lietuvių k. | IId | Gabija Aurylaitė | I. Kėblienė | I rajone | Dalyvavo respub. etape |
| 35. | Lietuvių k. | IIIc | Giedrė Gedeikytė | R. Mažrimienė | II rajone |  |
| 36. | Lietuvių k. | IIa | Gabrielė Mockutė | I. Gabrielaitienė | III rajone |  |
| 37. | Informatika | IV | Gediminas Giačas | A. Jasinevičius | III rajone |  |
| 38. | Matematika | IVc | Gabrielius Tamošaitis | J. Vitkus | I rajone | Dalyvavo respub. etape |
| 39. | Matematika | IIId | Matas Lazdauskas | J. Vitkus | II rajone |  |
| 40. | Matematika | Ic | Valdas Vitartas | A. Budrienė | II rajone |  |
| 41. | Matematika | IVa | Vitalija Zobielaitė | G. Žemaitaitienė | III rajone |  |
| 42. | Fizika | IIIa | Lukas Neverdauskas | A. Balčienė | I rajone |  |
| 43. | Fizika | IVc | Ernesta Maciejauskytė | A. Balčienė | II rajone |  |
| 44 | Fizika | IVc | Gabrielius Tamošaitis | A. Balčienė | III rajone |  |
| 45. | Istorija | IIIc | Matas Mišeikis | B. Paulius | I rajone | Dalyvavo respub. etape |
| 46. | Istorija | IIId | Marija Špečkauskaitė | B. Paulius | II rajone |  |
| 47. | Istorija | IIIc | Gabija Baldauskaitė | B. Paulius | III rajone |  |
| 48. | Dailė | IIIc | Giedrė Gedeikytė | J. Baubkuvienė | I rajone |  |
| 49. | Geografija | IIIc | Matas Mišeikis | D. Kubaitienė | I rajone |  |
| 50. | Geografija | Ic | Valdas Vitartas | S. Zaikauskienė | I rajone |  |
| 51. | Geografija | Ib | Deividas Varanius | S. Zaikauskienė | III rajone |  |
| 52. | Geografija | IIIb | Eglė Dinapaitė | S. Zaikauskienė | III rajone |  |
| 53. | Geografija | IVa | Ieva Gedeikytė | D. Kubaitienė | III rajone |  |
| 54. | Krepšinis |  | Vaikinų komanda | G. J. Kukujevas | I rajone |  |
| 55.  | Krepšinis |  | Merginų komanda | B. Knyzelienė | II rajone |  |
| 56. | Tinklinis |  | Merginų komanda | R. Arlauskienė | II rajone |  |
| 57. | Tinklinis |  | Vaikinų komanda | R. Arlauskienė | III rajone |  |
| 58 | Dailė | IVc | Meda Vitartaitė | J. Baubkuvienė | I | Respublikinis piešinių konkursas „Gailestingumo darbai“ |
| 59. | Fizika (Konkursas ARTech 2016) | IVc | G.TamošaitisA.PėlikisG.Pėlikis | A. Balčienė | II šalyje | Video kategorija- laimėjo kelionę į Estijos mokslo centrą AHHAA |
| 60. | Nacionalinė teisinių žinių olimpiada | IVa | P.Auryla | B. Paulius | I šalyje |  |
| 61. | Europos Sąjungos jaunųjų mokslininkų konkursas | IVc | Modestas Gudauskas | Z. Gudauskienė | I šalyje |  |
| 62. | Lietuvos mokinių jaunųjų filologų konkursas | IVc | Kamilė Bliūdžiūtė | J. Šmitienė | II šalyje |  |
| 63. | Respublikinis konkursas „Mano fantazijų knyga“ | IVc | Kamilė BliūdžiūtėMeda Vitartaitė | J. ŠmitienėJ. Baubkuvienė | I šalyje |  |
| 64. | „Euroscola“ konkursas |  | Gimnazijos komanda | D. Kubaitienė | III regione |  |
| 65. | Baleto ir šiuolaikinio šokio festivalio „Dance Box 2016“ |  | Šokių kolektyvas „Šėlsmas“ | S. Zaikauskienė |  | Konkurso dalyviai regione |
| 66. | Respublikinio sporto ir meno festivalis „Vaikai – olimpinės gėlės“ |  | Šokių kolektyvas „Šėlsmas“ | S. Zaikauskienė |  | Konkurso dalyviai regione |
| 67. | Skautiškų dainų konkursas „Gražių dainelių daug girdėjau 2016“  |  | Gimnazijos skautai | E. Gedeikienė |  | Konkurso dalyviai regione |

**6. Partnerystė su šalies ir užsienio partneriais, vykdyti tarptautiniai, šalies ir rajono projektai:**

Gimnazija glaudžiai bendradarbiauja su Šilalės, Tauragės, Kretingos rajonų ugdymo įstaigomis, rengiami bendri renginiai: vieno kūrinio konkursas „Labas“, mokyklinių teatrų šventė „Sparnai“, gamtos mokslų konkursas „Stebėk, pažink, suprask ir taikyk“, krepšinio ir tinklinio turnyrai.

Bendradarbiaujama su aukštosiomis bei profesinėmis mokyklomis (Kauno technologijos universitetu, Aleksandro Stulginskio universitetu, Vytauto Didžiojo universitetu, Klaipėdos universitetu, Vilniaus universitetu, Lietuvos sveikatos mokslų universitetu, Klaipėdos valstybine kolegija, Vilniaus kolegija ir kitomis).

Siekdami paįvairinti ugdymo procesą, labiau sudominti mokinius, juos motyvuoti, bendradarbiaujame su įvairiomis įstaigomis ir organizacijomis rajone: Šilalės Vlado Statkevičiaus muziejumi, Šilalės viešąja biblioteka, Šilalės darbo birža, Šilalės ligonine, Tauragės apskrities VPK Šilalės rajono policijos komisariatu, Krašto apsaugos savanorių pajėgų Šilalės 308 kuopa, Pagramančio regioniniu parku, Šilalės kultūros centru ir kt.

Nenutrūksta partneriški ryšiai su Vokietijos Stavenhageno miesto gimnazija. 2016 m. rudenį gimnazijoje lankėsi jos mokinių ir mokytojų delegacija.

Sėkmingai dalyvavome šiuose šalies projektuose: „Neformaliojo švietimo paslaugų plėtra“ (mokiniai turės galimybę dalyvauti pasirinktose 6 skirtingose edukacinėse programose netradicinėje aplinkoje: teatruose, nacionaliniuose ir regioniniuose parkuose,ekologiniuose ūkiuose, kūrybinėse dirbtuvėse ir kt.), kino edukacijos projektas „Kino klubas“ ( 2017 m. gimnazijoje bus įsteigtas kino klubas, kuriame kiekvieną savaitę mokiniai galės žiūrėti europinius filmus ir apie juos diskutuoti, taip pat bus suteikta galimybė pasirinkti norimą filmą iš filmų katalogo ir nemokamai, legaliai rodyti filmus mokiniams).

Svarbią vietą gimnazijos veikloje užima tarptautinių projektų rengimas ir įgyvendinimas. 2016 metais buvo tęsiamas projekto „Better Environment Better Future“ įgyvendinimas: gegužės mėnesį pas mus buvo organizuotas partnerių susitikimas, kuriame dalyvavo mokiniai ir mokytojai iš visų 9 šalių, mūsų gimnazijos mokiniai ir mokytojai vyko į vizitus Portugalijoje, Ispanijoje, Latvijoje, Bulgarijoje. 2016 metų rudenį kaip partneriai dalyvavome Šilalės rajono savivaldybės administracijos vykdytame projekte „We of today – Europe of tomorow“, kuriame taip pat dalyvavo partneriai iš Vokietijos ir Lenkijos. Kartu su partneriais iš Anglijos, Danijos, Graikijos, Rumunijos parengėme projektą „The Environment – Can we make a difference“ ir 2017 metų gegužės 27 – birželio 3 dienomis 12 gimnazistų ir 2 mokytojai vyks į Jungtinę Karalystę.

Taip pat buvo įgyvendinti šie rajono projektai: Šilalės jaunųjų šaulių būrių ir kuopų stovykla 2016“ (75 eur.), „Skautijos stovykla Šilalėje“ (100 eur.), „Šilalės rajone veikiančių ateitininkų stovykla 2016“ (100 eur.), „Laiko takais“ (300 eur.), „Saugioje gimnazijoje – saugus aš“ (100 eur.), „Sveika šeima – sveika bendruomenė“ (100 eur.), „Mąstau kitaip“ (100 eur.).

**7. Vadovo indėlis, tobulinant mokyklos veiklą.**

Kalbant apie gimnazijos direktoriaus indėlį tobulinant mokyklos veiklą, būtų galima išskirti šiuos pagrindinius dalykus:

 1) mokytojų tarpusavio bendravimo ir bendradarbiavimo siekiant kiekvieno gimnazijos mokinio geresnių mokymosi pasiekimų skatinimas (dalijimasis gerąja patirtimi pamokos organizavimo klausimais, diskusijos ir pokalbiai metodinėse grupėse apie šiuolaikinę pamoką, susitarimai dėl mokinių pasiekimų ir pažangos vertinimo, namų darbų krūvio);

 2) mokytojų kompetencijų taikyti skaitmenines technologijas ugdymo procese ugdymas ir plėtojimas ir IT infrastruktūros atnaujinimas (mokytojams organizuoti mokymai apie skaitmeninių technologijų panaudojimą pamokose ir nepamokinėje veikloje, atskiriems mokytojams sudarytos sąlygos dalyvauti kvalifikacijos tobulinimo renginiuose šia tema, gimnazijoje įrengtas bevielis interneto ryšys, išmanioji klasė, įsigytos 6 interaktyvios lentos, 5 dokumentų kameros, nupirkti nauji kompiuteriai (15 vnt.) vienam informacinių technologijų kabinetui);

 3) duomenų apie individualius gimnazijos mokinių mokymosi pasiekimus kiekybinė ir kokybinė analizė bei ja remiantis priimami sprendimai dėl mokyklos veiklos tobulinimo;

 4) pamokų ir nepamokinės veiklos organizavimo netradicinėse edukacinėse aplinkose inicijavimas ir skatinimas (pamokos muziejuose, bibliotekoje, aukštųjų mokyklų dėstytojų paskaitos mokiniams aukštosiose mokyklose ir gimnazijoje, vizitai į verslo įmones ir pan.);

 5) mokinių savivaldos iniciatyvų skatinimas ir palaikymas (Lietuvos Nepriklausomybės atkūrimo šventės organizavimas. Gimnazistai su mokytojais ėmėsi veiklos, kurios metu daug keliavo, gilinosi į Šilalės istoriją. Prasmingiausi renginiai – susitikimai su kraštiečiais Vilniuje „Mes esam vienas kitam reikalingi“, kurių metu imti interviu iš Šilalės Garbės piliečių, gimnazijai nusipelniusių žmonių. Šilalėje organizuotas orientacinis – intelektualinis žaidimas „Nepriklausomybės aidai Šilalėje“, šventinis koncertas Šilalės miesto bendruomenei, mokinių protų mūšis „Mano miesto laikas“. Savanorystės idėjų įgyvendinimas ir t.t.);

 6) ugdymo karjerai veiklų organizavimas (susitikimai su iškiliomis asmenybėmis: Lietuvos pramonininkų konfederacijos prezidentu Robertu Dargiu, žurnalistu, TV laidų vedėju Andriumi Tapinu, krepšininku Luku Lekavičiumi, politiku Gabrieliumi Landsbergiu, lenktynininku Benediktu Vanagu ir kt.);

 7) saugių ir sveikų mokymosi ir darbo sąlygų kūrimas mokiniams ir darbuotojams (inicijavau gimnazijos įsijungimą į sveikatą stiprinančių mokyklų tinklą ir programos „Sveika mokykla – sveika bendruomenė“ parengimą, telkiau bendruomenę (pagalbos mokiniui specialistus, klasių auklėtojus, mokinių aktyvą, kitų įstaigų specialistus) nuosekliai ir kryptingai veiklai, skirtai patyčių ir smurto prevencijai, jauno žmogaus motyvacijai skatinti);

 8) atsakingas ir efektyvus materialinių išteklių naudojimas, mokymo priemonių bazės turtinimas, gimnazijos pastatų rekonstrukcijos vykdymas (įsigyta naujų mokymo priemonių įvairių dalykų pamokoms, sutvarkyti persirengimo kambariai prie sporto salės, sanitariniai mazgai, renovuota aktų salė, inžineriniai tinklai).

**III SKYRIUS**

 **PAGRINDINIAI FINANSINIAI RODIKLIAI**

**8. Darbuotojų darbo užmokestis:**

|  |  |  |
| --- | --- | --- |
|  |  |  |
| 1.  | ***Mokytojų vidutinis pedagoginių valandų skaičius per savaitę (išskyrus vadovus ir pagalbos mokiniui specialistus 2016-09-01 duomenimis):*** |  |
|  | dirbančių pagrindinėse pareigose | 24,8 |
|  | dirbančių nepagrindinėse pareigose | 9,96 |
| 2.  | ***Darbuotojų vidutinis mėnesinis 2016 metų bruto darbo užmokestis:*** |  |
|  | vadovų | 1305 |
|  | mokytojų | - |
|  | vyresniųjų mokytojų | 550 |
|  | mokytojų metodininkų |  781 |
|  | mokytojų ekspertų | 816 |
|  | pagalbos mokiniui specialistų | 595 |
|  | aptarnaujančio personalo | 405 |

**9. Finansiniai rodikliai:**

|  |  |
| --- | --- |
| Finansavimo šaltiniai | Lėšos ( (tūkst. Eur.) |
| Savivaldybės biudžeto lėšos  | 238,7 | 295,7 |
| Specialiosios programos lėšos (pajamos už atsitiktines paslaugas)  | 30,0 | 32,4 |
| Specialiosios programos lėšos (pajamos iš patalpų nuomos)  | 1,0 | 1,2 |
| Mokinio krepšelio vykdymo programa  | 737,2 | 724,7 |
| Valstybinių, perduotų savivaldybėms lėšų programa | 1,1 | 1,2 |
| Europos Sąjungos paramos lėšos (mainų programos) | 11,9 | 11,9 |
| Valstybės švietimo strategijos įgyvendinimas, vaikų socializacijos programa ir kt. programos | - | - |
| Valstybės biudžeto privatizavimo fondo tikslinė dotacija  | - | - |
| Kitos lėšos (labdara, parama, 2% GPM) | 2,7 | 6,5 |
| Pajamos už vaikų išlaikymą ikimokyklinėje ugdymo grupėje | - | - |
| Valstybės deleguotoms funkcijoms atlikti (nemokamas maitinimas) | 20,5 | 17,4 |
| Valstybės investicijų programa | 115,8 | 219,7\* |
| Savivaldybės paskola investiciniam projektui | - | 190,5\* |
| Pedagoginių darbuotojų skaičiaus optimizavimui | 9,0 | 14,7 |
| Minimalios algos padidinimui | 4,4 | 7,2 |

**\*** šios lėšos nėra įtrauktos skaičiuojant vieno mokinio išlaikymo kaštus.

**10. Mokyklos panaudotos lėšos:**

|  |  |  |
| --- | --- | --- |
| Eil. Nr. | Lėšų rūšis | Eur |
| 1. | **Mokinio krepšelio lėšos** | 724 680 |
| 1.1. | **Iš jų:** Darbo užmokesčiui ir Sodrai | 684 813 |
| 1.2. | Kvalifikacijos kėlimui | 3 189 |
| 1.3. | Mokymo priemonės | 33 860 |
| 1.4. | Mokinių pažintinei veiklai organizuoti ir profesijos pasirinkimo konsultavimui | 1 496 |
| 1.5. | Informacinių technologijų diegimui | 1 322 |
| 2. | Savivaldybės biudžeto lėšos ugdymo aplinkai  | 302 865 |
| 3. | **Vieno mokinio išlaikymo kaštai** |
| 3.1. | Vienam mokiniui tenkančios Mokinio krepšelio lėšos | 1 410 |
| 3.2. | Vienam mokiniui tenkančios savivaldybės biudžeto lėšos | 589 |

**IV SKYRIUS**

 **VEIKLOS TOBULINIMO PERSPEKTYVOS**

**11. Mokyklos veiklos kokybės įsivertinimas.**

 2015-2016 m. m. gimnazijoje atliktas platusis įsivertinimas, kuriame dalyvavo 49 pedagogai. Įvertinus gautus rezultatus nuspręsta atlikti giluminį srities „Ugdymas ir mokymasis“ įsivertinimą.

Įsivertinimo instrumentas – IQES online Lietuva sistema. Apklausoje dalyvavo 81,8 ℅ mokytojų, 78 ℅ mokinių ir 52,5 ℅ tėvų. Gimnazijos veiklos įsivertinimo koordinacinė grupė, išnagrinėjusi įsivertinimo duomenis, pateikė išvadas ir rekomendacijas Mokytojų tarybos posėdžio metu, su jomis buvo supažindinta visa gimnazijos bendruomenė. Ieškoma problemų sprendimo būdų, įsivertinimo išvadomis naudojamasi rengiant gimnazijos ugdymo planą, veiklos planą, strateginius dokumentus.

**11.1. Stipriosios mokyklos veiklos sritys:**

 1. Greta įprastinių pamokų mokykloje organizuojama ir kitokia veikla (būreliai, šventės, meno renginiai, projektinės savaitės ir pan.) – 3,3.

 2. Mokiniai jaučiasi saugiai visoje mokykloje: klasėje, koridoriuose, kieme, valgykloje, tualetuose – 3,2.

 3. Mokiniai gerai sutaria su bendraklasiais – 3,2.

 4. Mokyklos atvirumas ir svetingumas – 3,51.

 5. Mokiniams mokykloje organizuojamos įvairių dalykų konsultacijos padeda man geriau mokytis – 3,2.

**11.2. Tobulintinos mokyklos veiklos sritys:**

 1. Įvairių dalykų užduodamų namų darbų krūvis nėra per didelis, skiriant namų darbus užduotys diferencijuojamos – 2,3.

 2. Pamokos yra įdomios, nenuobodžios – 2,6.

 3. Mokytojai įvairiais mokiniams patraukliais būdais pristato naują pamokos medžiagą – 2,6.

 4. Mokykloje pakankamai skiriama dėmesio mokinių mokymui mokytis – 2,4.

 5. Mokytojai informuoja kitus mokytojus apie mokinių mokymąsi, pasiekimus spragas – 2,4.

 **12. Problemos, susijusios su įstaigos veikla, ir vadovų siūlomi jų sprendimo būdai.**

Pagrindinės problemos yra šios:

 1) gimnazija veiklą vykdo neturėdama leidimo – higienos paso. Problemos sprendimas – gimnazijos pastatų rekonstrukcijos užbaigimas;

 2) nemotyvuoti mokiniai ir su tuo susijusios pasekmės (prastas lankomumas, pažangumas, netinkamas elgesys, atsakomybės už savo veiksmus vengimas ir t.t.), dalies tėvų nenoras ir negebėjimas vykdyti savo pareigas.

 3) sunkiai pavyksta pasikviesti dirbti jaunų, motyvuotų, mylinčių mokytojo darbą ir norinčių jį dirbti mokytojų (šiuo metu tai dar nėra labai aktuali problema, bet žvelgiant į ateitį ji vis labiau ryškės).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Gimnazijos tarybos 2017 m. vasario 21 d. nutarimu (prot. Nr. T- 1)